Държавен вестник, бр. 88, 2009 г., стр. 3

БРОЙ  88	
Д Ъ Р Ж А В Е Н  В Е С Т Н И К 	
СТР.  3  
(2) В случаите по ал. 1 специални разуз­
навателни средства могат да се използват за 
предотвратяване и разследване на престъ­
пления, които изрично са посочени в меж­
дународния договор, по силата на който се 
допуска тяхното използване.
Чл. 34к. (1) В случаите по чл. 34и специ­
алните разузнавателни средства могат да се 
осигуряват и прилагат и от компетентните 
органи на чужда държава.
(2) Чуждестранен служител под прикритие 
има правомощията и може да се използва за 
постигане на целите по чл. 10в, когато това е 
предвидено в международен договор, влязъл 
в сила за Република България, или на прин­
ципа на взаимност е сключено споразумение 
за всеки отделен случай.
Чл.  34л. Специалните разузнавателни 
средства по реда на тази глава се прилагат 
за срока, предвиден в Наказателно-процесу­
алния кодекс.
Чл.  34м. Резултатите, получени чрез 
специални разузнавателни средства по реда 
на тази глава, могат да бъдат използвани за 
целите на международната правна помощ, 
както и за целите на вътрешното разслед­
ване съобразно условията на националното 
законодателство.
Чл. 34н. (1) При получаване на молба за 
правна помощ от чужда държава с искане за 
продължаване на трансгранично наблюдение 
от територията на други държави на терито­
рията на Република България от служители 
на молещата държава Върховната касационна 
прокуратура се произнася по молбата и ако я 
допусне за изпълнение, внася писмено мотиви­
рано искане за разрешение до председателя на 
Софийския градски съд или до оправомощен 
от него заместник-председател.
(2) Искането трябва да съдържа:
1. информация за престъплението, за раз­
следването на което се налага извършването 
на трансграничното наблюдение;
2. данни за лицата, спрямо които ще се 
извърши трансграничното наблюдение;
3. кои служители ще извършат трансгра­
ничното наблюдение;
4. условия, при които ще се извърши транс­
граничното наблюдение;
5. срока на извършване на трансграничното 
наблюдение.
(3) Председателят на Софийския градски 
съд или оправомощен от него заместник-пред­
седател незабавно дава писмено разрешение за 
извършване на трансграничното наблюдение 
или отказва извършването му, като мотивира 
своя отказ.
(4) Разрешението се изпраща чрез Върхов­
ната касационна прокуратура на компетент­
ните органи на молещата държава, за което се 
уведомяват компетентните български органи.
Чл. 34о. (1) В спешни случаи на премина­
ване на българската граница при извършване 
на трансгранично наблюдение, когато не е 
било поискано предварително разрешение, 
служителите на чуждата държава, извършва­
щи наблюдението, могат да го продължат на 
територията на Република България, когато 
това е предвидено в международен договор, 
влязъл в сила за Република България.
(2) Компетентните органи на чуждата 
държава, чиито служители извършват на­
блюдението, са длъжни незабавно да уведо­
мят Върховната касационна прокуратура и 
генералния комисар на Министерството на 
вътрешните работи или оправомощено от 
него длъжностно лице за това, че границата 
е била пресечена по време на наблюдението. 
(3) След уведомяването по ал. 2 Върхов­
ната касационна прокуратура незабавно се 
произнася дали наблюдението следва да се 
прекрати и уведомява за това молещата държа­
ва и генералния комисар на Министерството 
на вътрешните работи или оправомощено от 
него длъжностно лице.
(4) Компетентните органи на чуждата дър­
жава, чиито служители извършват наблюде­
нието, са длъжни незабавно да изпратят във 
Върховната касационна прокуратура молба за 
правна помощ за извършване на трансгранич­
но наблюдение, придружена с мотиви, които 
обосновават пресичането на границата без 
предварително разрешение.
(5) След получаване на молбата за правна 
помощ Върховната касационна прокуратура 
незабавно се произнася дали следва да бъде 
допусната за изпълнение. При отказ наблю­
дението се прекратява незабавно.
(6) При допусната молба Върховната каса­
ционна прокуратура незабавно внася писмено 
мотивирано искане за разрешение до пред­
седателя на Софийския градски съд или до 
оправомощен от него заместник-председател.
(7) Искането трябва да съдържа:
1. информация за престъплението, за раз­
следването на което се налага използването 
на трансграничното наблюдение;
2. данни за лицата, спрямо които ще се 
извърши трансграничното наблюдение;
3. обстоятелствата, които обуславят нуж­
дата от спешност;
4. кои служители ще извършат трансгра­
ничното наблюдение;
5. условия, при които ще се извърши тран­
сграничното наблюдение; 
6. срока на извършване на трансграничното 
наблюдение.
(8) Председателят на Софийския градски съд 
или оправомощеният от него заместник-пред­
седател е длъжен в срок до пет часа, считано 
от преминаването на българската граница, да 
даде писмено разрешение за извършване на 
трансграничното наблюдение или отказва да 
даде разрешение, като мотивира своя отказ.